Alles wat jy in Januarie moet doen om vir jou rose te sorg | rooi rose Alles wat jy in Januarie moet doen om vir jou rose te sorg | rooi rose
Alles wat jy in Januarie moet doen om vir jou rose te sorg
Hierdie maand moet jy seker maak jou rose kry genoeg water en bemesting, jy moet sekere peste beheer en jy moet die rose slim snoei. Ons vertel jou alles wat jy in Januarie moet doen om vir jou rose te sorg.
Oorspronklike teks: Alice Spenser-Higgs, vertaal en versorg deur Ilse Salzwedel. Hooffoto: iStock/jxfzsy. Ander foto’s: pexels
Gepubliseer met toestemming van Garden and Home – oorspronklike artikel: Rose Care Guide January
Versorg jou rose só in Januarie
Rose wat te hoog, dig of oneweredig gegroei het of netjies gemaak moet word, kan rondom die middel van Januarie gesnoei word. (Sien ons snoeigids onder).
Jou roos-versorgingsgids vir Januarie
Hoe moet ek my rose natlei?
Hou by die normale natlei-skedule tensy dit gereeld reën.
Na ‘n reënvalperiode van omtrent twee weke word rose se blare “sag”, en jou roosbome gaan meer gereeld water nodig hê totdat dit weer aangepas het by droër weerstoestande.
Onthou: Sorg deurentyd vir ‘n goeie deklaag in jou beddings.
Bemes met Ludwig’s se Vigorosa of ander roos-bemesting. Moenie die bemesting oor nat blare sprinkel nie.
Wat moet ek weet oor peste en plantsiektes in Januarie?
Peste en plantsiektes kan voorkom word met ‘n voorkomende roetine. Maar hou beslis jou oë oop vir torre en rooispinmyt (of rooispinnekop) – dit het soms meer intensiewe plaagbeheer nodig.
Somersnoeiwerk – maak so:
Verwyder gevurkte en fyn takkies en snoei ‘n bietjie terug om spasie te maak vir nuwe rose om te groei.
Bekyk elke roosboom deeglik, en sny slegs die terug met baie blare. Maak seker dat die deel van die plant onderkant die gesnoeide deel nog lekker vol blare is.
Wees op die uitkyk vir roosbome wat min blare het weens swart kolle op die blare. Dis swartvlek, of sg. black spot disease, wat eintlik ‘n swam is. Sulke plante kan wel gesnoei word deur al die kaal stamme heeltemal uit te knip. Snoei ook lote wat om dieselfde spasie meeding.
Die stamme wat oorbly behoort baie blare aan die punte te hê. Knyp gerus die blare aan die punte af – dit veroorsaak dat die roos laer uitspruit. Sodra die nuwe lote omtrent 20cm hoog is, kan die plant gesnoei word tot net bokant hierdie nuwe lote vir ‘n meer hanteerbare hoogte.
Snoei gerus jou roosbome korter, solank jy seker maak dat daar nog blare oor is aan die stam onderkant die gesnoeide gedeelte. As dit baie warm en droog is, verdeel die snoeiwerk in twee fases sowat een week uitmekaar. Dit sal lei tot die minste versteuring van sapvloei. Wanneer die sapvloei verminder, raak dit warmer onder die plant se bas, wat kan lei tot stamkanker.
Lees ook: Loer hier na Garden & Home se oulike snoeigids vir rose
Vir nog goeie tuinmaakraad, loer hier